Syberia

Syberia é unha videoxogo de aventura gráfica desenvolvido por Microïds en 2002. Creado polo debuxante de cómics Benoit Sokal, centra a acción do xogo en Kate Walker, unha avogada nova que traballa para unha compañía de xoguetes de Nova York. Ten unha secuela, Syberia II, lanzada no 2004.

 Sinopse 
200px|miniatura|esquerda|Kate Walker, protagonista do xogo.
A acción comeza nos Alpes franceses onde Kate ten que se reunir con Anna Voralberg para tratar de mercarlle a súa fábrica pero morre antes da súa chegada polo que ten que busca-lo seu irmán, que leva desaparecido trinta anos, para consegui-la súa sinatura polo que debe percorre-lo mundo enteiro.

 Acollida 
 Vendas 
Syberia foi un éxito comercial. Segundo Cedric Orvoine de Microïds, o xogo superou as 225 000 unidades vendidas en febreiro de 2003, 
e acadou case 350.000 vendas globais nas súas versións para consola e ordenador en setembro. En Francia, a "Agence française pour le jeu vidéo" informou que a versión para ordenador de Syberia vendera 50.000 unidades en setembro de 2003, antes do lanzamento das súas versións para consola. Microïds anunciou ese mes plans para enviar 50.000 e 20.000 unidades, respectivamente, das versións de PlayStation e Xbox en Francia. En América do Norte, a súa versión para ordenador vendeu 60.158 copias no comercio retallista só durante 2003, e Orvoine observou a principios de 2004 que a súa versión para Xbox estaba "vendendo moito máis que as nosas expectativas iniciais" na rexión. Michel Bams, de White Birds Productions de Benoît Sokal, dixo que Syberia alcanzara "case 500.000 copias" nas vendas globais en febreiro, un número que superou a finais de 2005, segundo Ubisoft. Porén, Jane Jensen sinalou en 2004 que o xogo "non fora moi rendible" para The Adventure Company, o que, entre outros factores, levou á cancelación do seu proxecto Gray Matter. Bill Tiller informou de vendas nos Estados Unidos que roldaban as 161.000 unidades ata 2006.

As vendas mundiais da serie Syberia superaran o millón de unidades en 2008, e ascenderon a 3 millóns en 2016, antes do lanzamento de Syberia 3.

 Recensións da crítica 

De acordo con The New York Times, Syberia "recibiu valoracións eufóricas" da crítica. Baseándose en 26 recensións, o sitio Metacritic de recensións estimou a recepción crítica do xogo como "xeralmente favorable".

USA Today chamou o xogo "unha elección sólida", e CNN sinalou que "Syberia trae gráficos impresionantes do xénero de aventuras". Just Adventure chamouno o "Mellor xogo de aventuras no E3". Non obstante, recibiu unha crítica negativa de Charles Herold de The New York Times, quen escribiu que a súa "fe [nos xogos de aventuras] está pendente dun fío, porque estiven xogando a Syberia de Microid, o mellor xogo de aventuras do ano, e non é moi bo.

 Notas 

 Véxase tamén 

 Ligazóns externas 
 Páxina web da serie de Syberia 
 Syberiaen Microïds 

Categoría:Videoxogos de 2002
Categoría:Videoxogos de aventuras
Categoría:Videoxogos dun só xogador
Categoría:Videoxogos de Android
Categoría:Videoxogos de iOS
Categoría:Videoxogos de Nintendo DS
Categoría:Videoxogos de OS X
Categoría:Videoxogos de PlayStation 2
Categoría:Videoxogos de PlayStation 3
Categoría:Videoxogos de Windows
Categoría:Videoxogos de Windows Mobile
Categoría:Videoxogos de Xbox
Categoría:Videoxogos de Xbox 360
Categoría:Videoxogos de Microïds
Categoría:Videoxogos de The Adventure Company
Categoría:Videoxogos desenvolvidos no Canadá